مولوخ
مولوخ ؤلا موليخ ؤلا موليك ب لعبرية מלך ؤلا המלך ب ليونانية لبالية Μόλοχ ب لاتينية Moloch رب كنعاني و مفهوم ف اللاهوت ليهودي و لمسيحي لي مرتابط ب التضحية ب الدراري الصغار هاد لمصطلح كيبان بزاف ف التاناخ لي هوا كتاب مقدس عند ليهود التوارخيا باقين مامتافقينش واش مولوخ كان فعليا رب كنعاني ؤلا ممارسة مرتابطة ب طقوس وتنية ديال لقربان ل لأرباب د لكنعانيين من لقرون لوسطانية ف ؤروپا كان كيتم تجسيد مولوخ كا تمتال ب راس عجل و يدين ممدودين لفوق محطوط فوق عافية فين كيترما لقربان هاد التجسيد جاي من دمج ديال لوصف ديالو ف لكتوبا د ليهود و النصارى و من كتابات قديمة د لكنعانيين زيادة على لأسطورة ليونانية ديال لمينوطور ف لأداب و السينيما لغربيين تخدم مولوخ بشكل رمزي باش يدل على واحد لقوة لي كاتطلب التضحية باش يقدر لواحد ياخد منها شي فايدة شخصية ف لموقابيل